wickkiey/tamil-wikipedia-chunked huggingface dataset:
# மெலட்டோனின்

**மெலடோனின்** (*Melatonin*) தாவர விலங்கினங்களில் காணப்படும் ஒரு வேதிப்பொருளாகும். மனித உடலில் பீனியல் சுரப்பியால் சுரக்கப்படும் இது ஒரு இயக்குநீராகவும், மிகச் சிறந்த உயிர்வளியேற்ற எதிர்ப்பியாகவும் செயல்படுகிறது.
# மெலட்டோனின்

## வளரூக்கி

மெலடோனின் மனிதர்களில் உறக்க-விழிப்பு சுழற்சியைக் (sleep wake cycle) கட்டுப்படுத்துகிறது.
# மெலட்டோனின்

## உயிர் வளியேற்ற எதிர்ப்பொருள்

மெலடோனின் என்பது உயிரணு சவ்வுகள் மற்றும் இரத்த-மூளை தடையை சுலபமாக கடந்து செல்லக்கூடிய சக்திவாய்ந்த உயிர் வளியேற்ற எதிர்ப்பொருள். மற்ற உயிர் வளியேற்ற எதிர்ப்பொருள்களைப் போன்று அல்லாமல் மெலடோனின் மீள நிகழும் குறைப்பு மற்றும் உயிர் வளியேற்றத்திற்கு உள்ளாகும் மூலக்கூறின் செயல்திறனாக உள்ள ஒடுக்க-ஏற்ற சுழற்சிக்கு (redox cycle) உட்படுவதில்லை. ஒடுக்க-ஏற்ற சுழற்சியானது உயிர் வளியேற்ற ஏற்புகளாக செயல்படும் பிற உயிர் வளியேற்ற எதிர்ப்பொருள்களை (விட்டமின் சி போன்றவை) அனுமதிக்கலாம் என்பதோடு தனி உறுப்பு உருவாக்கத்தையும் மேம்படுத்துகிறது. மெலடோனின் ஒருமுறை உயிர் வளியேற்றம் செய்யப்பட்டுவிட்டால் அதனுடைய முந்தைய நிலைக்கு அதைக் குறைக்க முடியாது, ஏனெனில் இது தனி உறுப்புகளுடன் வினைபுரிவதில் சில நிலையான முடிவுப்-பொருட்களை உருவாக்குகிறது. எனவே, இது இறுதிநிலை (அல்லது தற்கொலை) உயிர் வளியேற்ற எதிர்ப்பொருள் என்று குறிப்பிடப்படுகிறது.
# கூழைக்கடா

**கூழைக்கடா** (*Pelican*) என்பது (*பெலிக்கனிடே*) கூழைக்கடாக் குடும்பத்தைச் சேர்ந்த ஒரு பறவை. இப்பறவையை வேடந்தாங்கல் பகுதியில் **மத்தாளி** அல்லது **மத்தாளிக் கொக்கு** என்றும் அழைக்கின்றனர். கூழைக்கடாக்கள் பறக்கும் பறவைகளில் மிகப் பெரிய நீர்ப் பறவை. 20 மில்லியன் ஆண்டுகளுக்கு முந்தைய பறவை. இதன் தசை கெட்டியாக இல்லாமல், மென்மையாகக் கூழ் போன்று இருப்பதாலும், கிடா போன்று பெரிதாக இருப்பதாலும் இதைக் கூழைக்கடா என அழைக்கிறார்கள். இதன் எடை 4.5 முதல் 11 கிலோகிராம் வரை இருக்கும். சிறகுகளின் நீளம் 2.7 மீ. மொத்த உயரம் 127 முதல் 182 செ.மீ. அலகு நீளம் 22 செ.மீ. கூழைக்கடாக்கள் நெடுந்தூரம் வலசை செல்லும் இயல்புடையவை. இவ்வினத்தின் எண்ணிக்கை மிதமான-துரித வீதத்தில் குறைந்து வருவதால் இதனை அச்சுறுத்துநிலையை எட்டியவை என்ற பிரிவில் ஐயுசிஎன் - சிவப்புப் பட்டியலில் வகுத்துள்ளது.
# கூழைக்கடா

## வகைகள்

இந்தியாவில் புள்ளிவாய்க் கூழைக்கிடா, டால்மில்டன், பெரிய வெள்ளைக் கூழைக்கடா ஆகிய மூவகை கூழைக்கடாக்க காணப்படுகின்றன. ஸ்பாட் பில்டு பெலிக்கன் நீண்ட அலகின் இரு பக்கங்களிலும் கறுப்பு புள்ளிகளையுடையது. கூழைக்கடா இனத்திலேயே சிறியதான பழுப்புக் கூழைக்கடா 125–152 செ.மீ. நீளமும் 4.1–6 கி.கி. எடையும் உடையவை. தொங்குபை இளஞ்சிவப்பாகவோ ஊதா நிறத்திலோ இருக்கும். தால்மேசியன் கூழைக்கடா என்பதே இவ்வினத்தில் பெரியதெனக் கருதப்படுகிறது. இது 15 கிலோ எடை வரை இருக்கும். சிறகுகள் விரிந்த நிலையில் 11.5 அடி அகலம் இருக்கும். மற்ற கூழைக்கிடாக்களை விடவும் பழுப்புக் கூழைக்கிடாக்கள் சிறியவை; தாடையின் மேல்பகுதியில் புள்ளிகள் தென்படும். பளிச்சென்ற நிறமில்லாததும் பழுப்பு நிறமும் இவற்றை மற்ற கூழைக்கிடாக்களில் இருந்து வேறுபடுத்திக் காட்டும்.
# கூழைக்கடா

## பண்புகள்

கூழைக்கடா நன்றாக நீந்தக் கூடியது. விண்ணில் தாவிப் பறக்க தொடங்கும்போது, நீரில் தேவைக்கேற்ற தூரம் ஓடி (தேவை ஏற்படும்போது குறுகிய தூரம் நீரில் ஓடி அல்லது தரையில் ஓடி) விண்ணில் சாய்தளப் பாதையில் ஏறுகிறது. விண்ணில் தன்னை சமநிலைப்படுத்தியதும், எந்தவித தடுமாற்றமுமின்றி, சீரான சிறகடிப்பில், தலையை இரண்டு தோள்பட்டைகளுக்கு இடையில் இழுத்து வைத்து பறக்கும். இவ்வாறு பறந்து செல்லும்போது முதலில் பறந்து செல்லும் பறவை அதிக திறனை பயன்படுத்துவதால் ஏற்படும் களைப்பைப் போக்க, பின்னால் பறக்கும் பறவை முதலில் வந்து தங்கள் இடங்களை மாற்றிக் கொள்ளும். கூழக்கடாக்கள் நீர்நிலைகளை அடையும்போது நேர்கோட்டில் பறந்து வரும். நீரில் இறங்கும்போது வட்டமிட்டு அல்லது ஆர ஒழுங்கில் பறந்து சாய்தளமாக இறங்கி சிறிது தூரம் ஓடி சறுக்கி இறங்கும்.
# கூழைக்கடா

## உடலமைப்பு

பெரிய உடலும் சிறு கால்களும் கொண்டவை கூழைக்கிடாக்கள்; அவற்றின் சிறப்பம்சம் தொங்கும் பை போன்ற தாடை. மேல் அலகின் நுனி கீழ் நோக்கி வளைந்தது. முன்பக்கம் கரண்டி போல் அகன்றும், தட்டையான மேல் அலகு கீழ்கை மூடி போல் மூடியிருக்கும். இதன் காலின் நான்கு விரல்களும் சவ்வால் இணைக்கப்பட்டிருப்பதால் நீரில் எளிதாக நீந்தும். உடலிறகுகள் வெள்ளை. ஆனால், சிறகுகளிலுள்ள நீண்ட இறகுகள் கறுப்புநிறம். வாலும் கறுப்புநிறம். சதுரவடிவம். தலையின் மேல் சிகரம் போல் முடிச்சாக காணப்படும். இதன் அதிக எடை, பரந்த உடல் அமைப்பு பறக்கும் வேகம். இது விண்ணில் விபத்துகளைத் தவிர்த்து பாதுகாப்பாக பறக்க உதவும் காரணிகளாகும்.
# கூழைக்கடா

## உட்பிரிவுகள்

கூழைக்கடாக்கள் பொதுவாக இருபெரும் பிரிவுகளாகப் பிரிக்கப்படுகின்றன. வளர்ந்த நிலையில் வெண்ணிறமாக இருக்கும் பறவைகள் ஒரு வகை. இவை தரையில் கூடு கட்டி வாழ்கின்றன. ஆத்திரேலிய, தால்மேசிய, வெள்ளைக் கூழைக்கடாக்கள் இவற்றுள் அடங்கும். மற்றொரு வகை வளர்ந்த நிலையில் பழுப்பு நிறம் கொண்டிருக்கும். இவை மரத்தில் கூடு கட்டும். பழுப்புக் கூழைக்கடா, புள்ளிவாய்க் கூழைக்கடா போன்றன இவ்வகையைச் சேர்ந்தன. பெருநாட்டுக் கூழைக்கடா கடற்புறங்களில் உள்ள பாறைகளில் கூடு கட்டி வாழும்.
# கூழைக்கடா

## உணவு

இதன் முக்கிய உணவு மீன்களாகும். தனியாக அல்லது கூட்டமாக குளங்களில் இரைதேடும். நீருக்கடியில் சுமார் ஒரு அடி ஆழத்தில் நீந்தி செல்லும் மீன்களைப் பார்க்கும் கூர்மையான கண்களையுடையது. நீருக்கடியில் மீன்களைக் கண்டதும் அலகை நீருக்குள் நுழைத்து பை போன்ற அலகில் மீனை முகர்ந்து பிடிக்கிறது. கூழக்கடாவின் நீண்ட உணவு குழலில் இருக்கும் அரைக்கப்பட்ட முழுமையாக செரிக்கப்படாத உணவு மீண்டும் வாய்க்குள் கொண்டுவரப்படுகிறது. இதைக் குஞ்சுகள் அருந்துகின்றன. கூழக்கடாக்களால் மீன் பண்ணைகளுக்கு இழப்பு ஏற்படுகிறது. ஆனால், உண்மையில் இவை வேட்டையாடும் மீன்கள் பெரிதும் நோய்வாய்ப்பட்ட மீன்களே ஆகும்.
# கூழைக்கடா

## இனப்பெருக்கம்

தெற்காசியாவில் தென் பாகிஸ்தானிலிருந்து இந்தியா உள்பட கிழக்கே இந்தோனேசியா வரை கூழைக்கிடாக்கள் இனப்பெருக்கம் செய்கின்றன. கூழைக்கடாக்கள் அண்டார்டிக்காவைத் தவிர மற்ற அனைத்து கண்டங்களிலும் காணப்படுகின்றன. கூழைக்கடாக்கள் டிசம்பர் மாதத்தில் புளியமரங்கள், பனைமரங்களில் குச்சிகளை வைத்து நடுவில் குழிந்த பெரிய மேடை போன்ற கூட்டைக்கட்டும். கூடுகள் ஒன்றோடொன்று இணைந்து காணப்படும். கூட்டை பத்து நாட்களில் கட்டி முடித்துவிடும். கூடுகளைக் கட்டுவதற்கு முன்னர் ஆண், பெண் இருபறவைகளும் உடலுறவு கொள்ளும்.  
2 அல்லது 3 முட்டைகள் இடும். ஆரம்பத்தில் வெள்ளைநிறத்தில் இருக்கும் முட்டைகள் நாளாக நாளாக அழுக்கு நிறத்தில் காணப்படும். ஆண்-பெண் இருபறவைகளுமாக சேர்ந்து 21 நாட்கள் அடைகாக்கும். முட்டை பொரித்து ஒரு வாரத்திற்குப் பிறகு குஞ்சுகளுக்கு உணவூட்டும். குஞ்சுகள் முழு வளர்ச்சியடைய ஓராண்டு காலமாகும். கூழைக்கடாக்கள் குஞ்சுகளை தூக்கவரும் பறவைகளை வெறியுடன் தாக்கும்.
# கூழைக்கடா

## இலக்கியக் குறிப்புகள்

பின்வரும் திருக்குற்றாலக் குறவஞ்சிப் பாடல் கூழைக்கடா தென்தமிழகத்தில் அறியப்பட்டிருந்ததைக் காட்டுகிறது.
# இதயத் தாமரை

**இதய தாமரை** 1990இல் வெளிவந்த தமிழ்த் திரைப்படமாகும். கே. இராஜேஸ்வர் இயக்கத்தில் வெளிவந்த இத்திரைப்படத்தில் கார்த்திக், ரேவதி, நிழல்கள் ரவி ஆகியோர் நடித்திருந்தனர்.
# இதயத் தாமரை

## நடிகர்கள்

- கார்த்திக் விஜய்
- ரேவதி - மஞ்சு
- நிழல்கள் ரவி - இரஞ்சித்
- ஜனகராஜ் - மனநிலை பாதித்தவர்
- சின்னி ஜெயந்த் - விஜயின் நண்பர்
- சார்லி- மது அருந்துபவர்
- வெண்ணிற ஆடை மூர்த்தி - மந்த்ர மூர்த்தி
- பிரதீப் சக்தி
# இதயத் தாமரை

## பாடல்கள்

இப்படத்திற்கு சங்கர் கணேஷ் இரட்டையர்கள் இசை அமைத்தனர். அனைத்துப் பாடல்களையும் வைரமுத்து இயற்றியிருந்தார்.  
| 1 | "ஓ மை லவ்" | எஸ். பி. பாலசுப்பிரமணியம் | 4:46 |  |
| --- | --- | --- | --- | --- |
| 2 | "ஒரு காதல் தேவதை" | எஸ். பி. பாலசுப்பிரமணியம், கே. எஸ். சித்ரா | 4:33 |  |
| 3 | "யாரோடு யாரென்ற கேள்வி" | எஸ். பி. பாலசுப்பிரமணியம் | 4:08 |  |
| 4 | "ஏதோ மயக்கம்" | மலேசியா வாசுதேவன், சுவர்ணலதா | 5:18 |  |
| 5 | "உன்னை ஏன் சந்தித்தேன்" | பி. சுசீலா | 4:28 |  |
| 6 | "கண்ணே கதவு" | எஸ். பி. பாலசுப்பிரமணியம், கே. எஸ். சித்ரா | 4:41 | } |
# எதிர்கால இணையம்

**எதிர்கால இணையம்** (Future internet) என்பது இணையத்தை வளர்க்க உலகம் முழுவதும் நடக்கும் எதிர்கால திட்டங்கள், ஆய்வுகளை விவரிப்பது ஆகும்.  
ஆரம்பத்தில் இருந்தே இணையத்தை புதிதாக்க முயற்சிப்பது ஒரு முக்கியச் செயலாக இருந்து வந்தது. பொது மக்கள் அதிக செயல் திறன் கொண்டதாகவும், இன்னும் பாதுகாப்பாகவும், எளிமையாகவும், பல புதிய பரிணாமங்கள் கொண்டதாகவும், தொழில், சமூகம், பொருளாதாரம் சார்ந்ததாகவும், எல்லாவற்றிற்கும் ஏற்புடையதாகவும் இருக்க அனைவரும் எதிர்பார்ப்பதினால் தொடர்ந்து அதன் எதிர்கால வளர்ச்சியை நோக்கி ஆய்வுகள் நடந்த வண்ணம் உள்ளது.
# எதிர்கால இணையம்

## அமுலாக்கிய திட்டங்களும் செயல்களும்

- ஐரோப்பிய எதிர்கால இணைய வலைவாசல்
- FIA - எதிர்கால இணைய மன்றம்
- EU ICT FP7 எதிர்கால இணைய திட்டப்பணிகள்
- எதிர்கால இணைய ஆய்வு மற்றும் சோதனை
- எதிர்கால இணைய பிணைய கட்டமைப்பு
- பிணைய புதுமைகளின் உலகளாவிய தளம்
- தெளிப் பழகு ஆய்வு நிரல்-ஸ்டாண்ட்போர்ட் பல்கலை
- ITU-T Study Group 13 (SG13) on Future Networks including mobile and NGN, focus group FG-FN, Q21/13
- ITFAN Inter-Agency Task Force for Advanced Networking (USA) - மேம்பட்ட பிணையத்தின் உள்ளமைப்பு பணிப் படை.
- it839/u-it839 (Korea)
- it839/u-it839 and FIF (Future Internet Forum) funded by MIC (Korea) எதிர்கால இணைய மன்றம் (கொரியா)
- NICTA (Australia)
- ANR (France)
- Groupe de Reflexion Internet du Futur (France)
- G-LAB funded by BMBF (Germany)
- ICT SHOK (Finland)
- AKARI Project (Japan)
- Super Janet funded by EPSRC (UK)
- Plataforma tecnologica española de convergencia hacia IF (Spain)
- Ambient Sweden
- Belgium
- Luxembourg
- Italy
- Ireland
- Euro-NF / Anticipating the Network of the Future - From Theory to Design
# எதிர்கால இணையம்

## மேலும் பார்க்க

- இணையத்தின் வரலாறு
# கான் அப்துல் கப்பார் கான்

**கான் அப்துல் கப்பார் கான்** (*Khan Abdul Ghaffar Khan*, 1890 - 20 ஜனவரி 1988) (இந்தி: ख़ान अब्दुल ग़फ़्फ़ार ख़ान) பிரித்தானியாவின் இந்தியாவின் முக்கிய தலைவர்களுள் ஒருவர். இந்தியாவில் ஆங்கிலேய ஆட்சியை அகிம்சை முறையில் எதிர்த்தவர். மகாத்மா காந்தியின் நெருங்கிய நண்பர். இவர் *எல்லைக் காந்தி* என்று அழைக்கப்பட்டவர்.  
இளம் வயதில் தனது குடும்பத்தால் பிரித்தானிய போர்ப்படையில் சேர ஆதரிக்கப்பட்டார். இவர் ஒருமுறை ஆங்கிலேயர் ஒருவர் ஓர் இந்தியன் மீது காட்டிய கொடுமையைக் கண்டு சலிப்படைந்தார். இங்கிலாந்தில் இவர் படிக்க வேண்டும் என்று தம் குடும்பம் முடிவு செய்ததைத் தனது தாய் தடுத்ததால் போகவில்லை.  
குதை கித்மத்கர் (அதாவது "இறைவனின் தொண்டர்கள்") என்ற புரட்சிப் படையை அமைத்த இவர் பலமுறை ஆங்கிலேயர் ஆட்சியில் சிறையில் அடைக்கப்பட்டார்.  
இந்தியப் பிரிவினையைக் கடுமையாக எதிர்த்த இவர், காங்கிரஸ் கட்சி பிரிவினைத் திட்டத்தை ஆதரித்தவுடன், "எங்களை ஓநாய்களிடம் எறிந்துவிட்டீரே" என்று காங்கிரஸ் தலைவர்களிடம் சொன்னார்.  
1946 ஆம் ஆண்டு நவகாளியில் நடை பெற்ற கலவரத்திற்குப் பின் காந்தியுடன் அமைதிப்பயணம் மேற்கொண்டார்.  
இந்தியப் பிரிவினைக்குப் பிறகு பாகிஸ்தானில் வாழ்ந்த இவர் பலமுறை பாகிஸ்தான் ஆட்சியால் சிறையில் அடைக்கப்பட்டார். இந்திய உளவாளி என்று தூற்றப்பட்டார்.  
1985-இல் நோபல் அமைதி பரிசுக்கு தேர்வு செய்யப்பட்ட இவர் 1987-இல் பாரத ரத்னா பெற்ற முதல் அயல்நாட்டவர் என்ற பெருமை பெற்றவர்.  
1988-இல் இவர் இயற்கை எய்தினார்; இவரின் கடைசி ஆசைக்கேற்ப பிறந்த ஊரான ஜலாலாபாத் என்ற ஆப்கான் ஊரில் இவரது உடல் அடக்கம் செய்யப்பட்டது. இவரது இறுதி ஊர்வலத்தில் பத்தாயிரத்திற்கும் மேற்பட்டோர் பெசாவரில் இருந்து கைபர் கணவாய் வழியாக சலாலாபாத்துக்குச் சென்றனர். சோவியத் ஆப்கானியப் போர் கடுமையாக நடந்து கொண்டிருந்த போதும் இவரது இறுதிச் சடங்குகளை நிறைவேற்ற தற்காலிகப் போர் நிறுத்தம் அறிவிக்கப்பட்டது.
# உயிர்ச்சத்துக்களின் வரலாறு

ஆரோக்கியத்தைப் பேண குறிப்பிட்ட சில உணவுகள் தேவை என்பதன் முக்கியத்துவம் உயிர்ச்சத்து அறிமுகமாவதற்கு முன்னரே அறியப்பட்டுவிட்டது. புராதன எகிப்தியர்கள் மாலைக்கண் நோயைக் குணப்படுத்தும் ஆற்றல் கல்லீரலுக்கு உண்டு என்பதனை அறிந்திருந்தார்கள், அந்த நோயே இன்று *உயிர்ச்சத்து ஏ* குறைபாடாக அறியப்பட்டுள்ளது.
எனினும் அனைத்து உலக வாழ் மக்களும் இதனைப் பற்றித் தெரிந்திருக்கவில்லை. உயிர்ச்சத்துக்கள் கண்டுபிடிக்கப்பட முன்னர் இத்தகைய நோய்களின் காரணம் துர்தேவதைகளின் சாபம், சூனியம் செய்வதால் ஏற்பட்டது, கெட்ட காற்றினால் ஏற்படுவது என நம்பப்பட்டது. மருத்துவத்தின் தந்தை என அழைக்கப்பட்ட இப்போகிரட்டீசு இசுகேவி நோயைப் பற்றித் தெரிந்திருந்தாலும் அதன் காரணத்தை தெரிந்திருக்கவில்லை.
# உயிர்ச்சத்துக்களின் வரலாறு

## ஜேம்ஸ் லிண்டின் இசுகேவி பற்றிய ஆய்வு

ஊட்டச்சத்து பற்றிய வரலாற்றில் மிக முக்கியமான காலமாக 1747 ஆம் ஆண்டு அமைகிறது. அன்றைய காலத்தில் கடல் பிரயாணம் செய்யும் மாலுமிகளுக்கு உகந்த ஊட்டச்சத்து கிடைக்காத காரணத்தால் காயங்கள் குணப்படாமை, பல் ஈறுகளில் இருந்து இரத்தம் கசிதல் போன்ற காரணங்களினால் இறப்புகள் நேரிட்டது.  
சித்திரசு (Citrus) குடும்ப பழவகைகளில் காணப்படும் ஏதோ ஒரு ஊட்டச்சத்து இசுகேவி (scurvy) என்னும் நோய் உருவாகுவதைத் தடுக்கிறது என்று இசுக்காட்லாந்து தேசத்து அறுவை மருத்துவர் ஜேம்ஸ் லிண்ட் கண்டறிந்தார். மே மாதம் 1747 ஆம் ஆண்டில் கடலில் இருக்கும் போது, லிண்ட் சில உடனுதவி உறுப்பினர்களுக்கு வழக்கமான உணவுடன் சேர்த்து ஒரு நாளுக்கு இரண்டு ஆரஞ்சுப் பழங்களும் ஓர் எலுமிச்சம் பழமும் வழங்கினார். மற்றவர்களுக்கு வழக்கமான உணவுடன் கூடுதலாக ஆப்பிள் பானம், வினிகர், கந்தக அமிலம் அல்லது கடல்நீர் ஆகியவற்றை வழங்கினார். இந்த பரிசோதனையின் முடிவுகள் சிட்ரஸ் பழங்கள் நோயைத் தடுத்ததைக் காண்பித்தன.  
1753 ஆம் ஆண்டு அவர் எழுதிய “இசுகேவி பற்றிய ஆய்வு (Treatise on the Scurvy)” எனப்படும் கட்டுரையில் இசுகேவியைத் தடுப்பதற்கு எலுமிச்சம்பழம் (தேசிக்காய்) பயன்படுத்தவேண்டும் எனத் தெரிவித்திருந்தார். ஆனால் அடுத்த சில தசாப்தங்களுக்கு இவரது கோரிக்கை பெரும்பாலும் புறக்கணிக்கப்பட்ட நிலையில் பல்லாயிரக்கணக்கான பிரித்தானிய வேந்திய கடற்படை மாலுமிகள் இந்த நோயினால் இறந்தனர். பின்னர் பிரித்தானிய வேந்திய கடற்படை அவரது கூற்றை ஓரளவு ஏற்றுக்கொண்டது. 19 ஆம் நூற்றாண்டில் கூட, இசுகேவியானது நற்சுகாதாரம் பேணுவதன் மூலமும் நாளாந்த உடற்பயிற்சி செய்வதன் மூலமும் மேலும் கடற் பிரயாணத்தின் போது மனத்தை உறுதியுடன் பேணுவதன் மூலமும் தடுக்கப்படலாம் என்னும் நிலைப்பாடு இருந்தது, எனினும் இதனால் ஏற்பட்ட பாதிப்புகள் தொடர்ந்தன. 20 ஆம் நூற்றாண்டின் தொடக்கத்தில் இரொபர்ட் ஃபல்கொன் இசுகொட் இருதடவைகள் அன்டார்டிக்காவை நோக்கிப் படையெடுத்தபோது இந்த நிலை மாறியது; பழுதான அடைக்கப்பட்ட உணவுவகைகளாலேயே இந்நோய் உருவாக்குகிறது என்ற புதிய கோட்பாடு உருவாகியது.
# உயிர்ச்சத்துக்களின் வரலாறு

## என்புருக்கி நோயின் காரணி

18ம் நூற்றாண்டின் பிற்பகுதி மற்றும் 19ம் நூற்றாண்டின் முற்பகுதிகளே உயிர்ச்சத்துக்களின் ஆரம்பநிலைக் கண்டுபிடிப்புக் காலங்களாகும். இக்காலகட்டத்தில் குறிப்பிட்ட அளவு உயிர்ச்சத்துக்கள் வேறுபடுத்தப்பட்டு அடையாளம் காணப்பட்டன. தொடக்க காலத்தில் மீன் எண்ணெய்களில் இருந்து எடுக்கப்பட்ட கொழுப்புகள் எலிகளில் என்புருக்கி (Rickets) நோயைக் குணப்படுத்தின, கொழுப்பில் கரையும் இந்தப் பதார்த்தத்தை “என்புருக்கி எதிர் ஏ” (antirachitic A) என அழைத்தனர், என்புருக்கி நோயைக் குணப்படுத்தும் முதன் முதலில் அறியப்பட்ட இந்த ஊட்டச்சத்து, உயிர்ச்சத்து ‘ஏ’ என அழைக்கப்பட்டாலும், பின்னர் உயிர்ச்சத்து ‘டி’யின் தொழிற்பாடே இதுவென அறியப்பட்டது.
# உயிர்ச்சத்துக்களின் வரலாறு

## நிக்கோலை லுனினின் ஆய்வு

1881ம் ஆண்டு இரசிய நாட்டைச் சேர்ந்த நிக்கோலை லுனின் என்னும் அறுவை மருத்துவர் புரதம், மாப்பொருள், கொழுப்பு மற்றும் கனிமங்கள் போன்றவை தனித்தனியாக மட்டும் அடங்கிய செயற்கைக் கலவைப் பாலை உருவாக்கி சுண்டெலிகளுக்கு வழங்கிய அதேநேரத்தில் அனைத்தும் ஒருமிக்கச் சேர்ந்த பாலையும் ஒரு தொகுதி சுண்டெலிகளுக்கு வழங்கினார். விரைவில், புரதம் தனியாக மாப்பொருள் தனியாக என வழங்கப்பட்ட எலிகள் இறக்க, பாலை உட்கொண்ட எலி மட்டும் இறக்கவில்லை; இதிலிருந்து, அறியப்பட்ட இந்தப் பதார்த்தங்களைவிட ஏதோ ஒரு அறியப்படாத பொருள் சிறிய அளவிலே பால் போன்ற இயற்கை உணவுகளில் காணப்படுகிறது என்று முடிவுக்கு வந்தார். ஏனைய ஆய்வாளர்கள் இதே போன்ற ஆய்வை மேற்கொண்டபோது விளைவுகள் லுனினுடன் ஒன்றுசேராமல் இருக்கவே இவரது முடிவும் புறக்கணிக்கப்பட்டது.
# உயிர்ச்சத்துக்களின் வரலாறு

## தகாகி கனேகிரோவின் பெரிபெரி நோய் ஆய்வு

கிழக்காசியாவில் நடுத்தர வர்க்கத்தினரது உணவாக உமி நீக்கப்பட்ட வெள்ளை அரிசி விளங்கிய நிலையில் அங்கு பெரிபெரி என்னும் உயிர்ச்சத்து பி1 குறைபாடு பரவலாக நிலவியது. 1884இல் யப்பானிய உயர் கடற்படையின் மருத்துவர் தகாகி கனேகிரோ பெரிபெரி நோயானது அரிசியை மட்டுமே முதன்மை உணவாக உண்ணும் வர்க்கத்தினரையே பாதிப்பதையும் மேற்கத்திய தர உணவை உட்கொள்ளும் வசதி கூடியவர்களில் இல்லாததையும் அவதானித்தார். யப்பானிய கடற்படையின் உதவியுடன் ஒரு ஆய்வு மேற்கொள்ளப்பட்டது. இவ்வாய்வில் ஒரு சாரார் வெள்ளை அரிசி மட்டுமே உணவாக உட்கொள்ள, மறுசாரார் இறைச்சி, மீன், பார்லி, அரிசி, அவரை வகை என உட்கொண்டனர். வெள்ளை அரிசி மட்டுமே உட்கொண்ட பகுதியினரில் 161 நபர்களுக்கு பெரிபெரி நோயும் கொண்டும், 25 நபர்களுக்கு இறப்பும் காணப்பட்டது; ஆனால், மற்றப் பகுதியினரில் 14 நபர்களுக்கு மட்டுமே பெரிபெரி நோய் இருக்க, அங்கு இறப்பேதும் நிகழவில்லை. இதன் மூலம் தகாகியும் யப்பானிய கடற்படையும் உணவே பெரிபெரிக்குக் காரணம் என்று கருதினார்கள். ஆனால் புரதப் பற்றாக்குறைதான் காரணம் என்று தவறாக நம்பினார்கள்.
# உயிர்ச்சத்துக்களின் வரலாறு

## கிறித்தியான் இக்மான்

பெரிபெரியைப் பற்றிய மேலதிக ஆய்வு கிறித்தியான் இக்மான் என்பவரால் 1897இல் மேற்கொள்ளப்பட்டது. இதன் போது உமி நீக்கம் செய்யப்படாத அரிசியை வழங்குவதன் மூலம் கோழிகளுக்கு பெரிபெரி வராமல் தடுத்தார். அடுத்த வருடத்தில், பிரடெரிக் கோப்கின்சு உணவில் காணப்படும் மாப்பொருள், கொழுப்பு, புரதம் போன்றவற்றை விட வேறு ஏதோ துணைக் காரணிகள் (accessory factors) சில உணவு வகைகள் கொண்டுள்ளன என்று முன்மொழிந்தார்.
# உயிர்ச்சத்துக்களின் வரலாறு

## உமெதரோ சுசூக்கி

1910இல் உமெதரோ சுசூக்கி என்னும் யப்பானிய அறிவியலாளரால் நீரில் கரையக்கூடிய பதார்த்தம் ஒன்று அரிசியின் தவிட்டிலிருந்து பிரித்தெடுக்கப்பட்டது, இதற்கு அவர் அபெரிக் அமிலம் என்று பெயர் சூட்டினார். யப்பானிய அறிவியற் பத்திரிகையில் இந்தக் கண்டுபிடிப்பை வெளியிட்டார். யப்பானிய மொழியில் வெளியாகிய இந்த ஆய்வுக்கட்டுரை யேர்மனிய மொழியில் மொழிபெயர்க்கப்படும் போது நிகழ்ந்த தவறால், ஆய்வானது புதிதாகக் கண்டுபிடிக்கப்பட்ட ஊட்டச்சத்தைப் பற்றியது என்பதனைச் சுட்டிக்காட்டத் தவறிவிட்டது.
# உயிர்ச்சத்துக்களின் வரலாறு

## கசிமிர்சு ஃபங்க்: வைட்டமைன் பெயர் தோற்றம்

1912இல் போலந்து நாட்டைச் சேர்ந்த உயிர்வேதியியலாளர் கசிமிர்சு ஃபங்க் அதே பதார்த்தத்தை பிரித்தெடுத்து *வைட்டமைன்* (Vitamine) என்று பெயரிட முன்மொழிந்தார். வைட்டமைன் என்னும் சொல் விரைவிலேயே கொப்கின்னுடைய துணைக் காரணிகளுடன் ஒத்துப்போனது. பின்னர் வைட்டமைன் (Vitamine) என்பது பொருந்தாத ஒரு சொல், ஏனென்றால் அனைத்து உயிர்ச்சத்தும் அமைன்கள் அல்ல என்பது அறியப்பட்டது. எனினும் வைட்டமைன் எனப்படும் சொல் எங்கும் பரவலாகப் பயன்படுத்த ஆரம்பிக்கப்பட்டுவிட்டது. 1920இல் வைட்டமைன் (“vitamine”) என்னும் சொல்லில் இருந்து கடைசி எழுத்தை (“e”) அகற்றி *வைட்டமின்* (vitamin) என்று அழைக்க ஜாக் செசில் துருமொண்ட் என்பவரால் பரிந்துரைக்கப்பட்டது.
# உயிர்ச்சத்துக்களின் வரலாறு

## நோபெல் பரிசுகள்

அடுத்தடுத்த கால கட்டங்களில் உயிர்ச்சத்துக்கள் ஒன்றன்பின் ஒன்றாக கண்டுபிடிக்கப்பட்டு வந்தன. இவற்றை அறிமுகப்படுத்தியோருக்கு நோபல்பரிசுகளும் வழங்கப்பட்டன. 1931இல் ஆல்பர்ட் சென்ட்-கியோர்கி, ஜோசெப் எல்.சிவிர்பெலி மற்றும் சார்ள்ஸ் கிளென் கிங் போன்றோர் இணைந்து செயற்பட்டதன் பலனாக எக்சுரோனிக் அமிலம் இசுகேவி-எதிர் காரணியாகலாம் என அறியப்பட்டது, இதன் படி இந்த இசுகேவி-எதிர் காரணி அசுகோர்பிக் அமிலம் (anti-scorbutic factor: a – scorb ic) என இதனது உயிர்ச்சத்துச் செயற்பாட்டை வைத்து அழைக்கப்படத்தொடங்கியது. 1937இல் சென்ட்-கியோர்கி நோபல்பரிசு பெற்றார். 1943இல் வைட்டமின் ‘கே’ கண்டுபிடிக்கப்பட்டு அதற்காகவும் நோபல்பரிசு வழங்கப்பட்டது.
# இரகுநாதபுரம்

::  
**இரகுநாதபுரம் ** (ஆங்கிலம்: Mathur), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில் இராமநாதபுரம் வட்டத்தில் இருக்கும் ஒரு கிராமம் ஆகும்.
# இரகுநாதபுரம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 6,410 மக்கள் இங்கு வசிக்கின்றார்கள்.இவர்களில் 4,523 ஆண்கள், 5,5025 பெண்கள் ஆவார்கள். இரகுநாதபுரம் மக்களின் சராசரி கல்வியறிவு 85.55% ஆகும். இரகுநாதபுரம் மக்கள் தொகையில் 12.6% ஆறு வயதுக்குட்பட்டோர் ஆவார்கள். இது இந்திய தேசிய சராசரி கல்வியறிவான 59.5% விட கூடியதே.
# இரகுநாதபுரம்

## நிலப்பரப்பு

இது இராமநாதபுரம் மாவட்டத்திலேயே அதிகமான குளங்களைக் கொண்ட ஊராட்சி ஆகும்.
# இரகுநாதபுரம்

## வழிபாட்டுத் தலங்கள்

இங்கு பத்தாம் நூற்றாண்டு காலத்தில் கட்டப்பட்ட புத்தர் கோவில் உள்ளது. ஐந்நூறு வருடங்கள் பழமையான அம்மன்கோவிலும் கண்ணன் கோவிலும் உள்ளன.
# இரகுநாதபுரம்

## தொழில்

இங்குள்ள மக்களின் தொழில்வளர்ச்சி தென்னையைச் சார்ந்தது. இது சுற்றியுள்ள ஊர்களின் வணிக மையமாக உள்ளது.
# இரகுநாதபுரம்

## போக்குவரத்து

இரகுநாதபுரத்தில் இருந்து சிற்றுந்தின் மூலம் பக்கத்து ஊர்களுக்கு செல்ல வசதி உள்ளது. இங்கிருந்து ராமநாதபுரத்துக்கு பேருந்துகள் செல்கின்றன.
# இரகுநாதபுரம்

## கல்வி

இங்கு அரசு மேல்நிலை பள்ளியும், இரண்டு தொடக்கபள்ளிகளும், ஆங்கில வழியில் உயர் நிலை பள்ளியும் உள்ளன.
# இரகுநாதபுரம்

## அமைப்புகள்

இங்கு இரண்டு வங்கிகள் உள்ளன. ஆரம்ப சுகதார நிலையம், கால்நடை மருத்துவமனை, தொலைத் தொடர்பு மையம், மின் பகிர்வு நிலையம் ஆகியனவும் உள்ளன.
# இரகுநாதபுரம்

## வரலாறு

இரகுநாதபுரம் சேதுபதி மன்னர் காலத்தில் முக்கிய நகரமாக திகழ்ந்துள்ளது. பத்தாம் நூற்றாண்டில் விஜய இரகுநாத சொக்கலிங்கபுரம் என்று அழைக்கப்பட்டது. காலப்போக்கில் இரகுநாதபுரம் என்று மருவியது.
# காரைதீவு கண்ணகி அம்மன் ஆலயம்

**காரைதீவு கண்ணகி அம்மன் ஆலயம்** இலங்கையின் கிழக்கு மாகாணத்தில் மட்டக்களப்பு நகரிலிருந்து தெற்கே செல்லும் நெடுஞ்சாலையில் 27 மைல் தொலைவில் அமைந்துள்ள அம்பாறைக்குச் செல்லும் வீதி பிரியும் சந்திக்கு அண்மையில் அமைந்துள்ள ஒரு கண்ணகி அம்மன் ஆலயமாகும். கண்ணுக்கெட்டிய தூரம் வரை வயல்வெளிகளும் மறுபக்கம் கடற்கரையுடன் சேர்ந்த தென்னை மரச்சோலைகளும் நிறைந்த பசுமைமிகு சூழலில் இவ்வாலயம் அமைந்துள்ளது.
# காரைதீவு கண்ணகி அம்மன் ஆலயம்

## ஆலய வரலாறு

இவ்வாலயத்தில் உள்ள கண்ணகி சிலை முதலாம் கஜபாகு மன்னனால் இந்தியாவில் இருந்து கொண்டுவரப்பட்டதாக நம்பப் படுகின்றது. கண்ணகி வழக்குரை, வசந்தன் கவித்திரட்டு ஆகிய பாடற்பகுதிகளில் இவ்வாலயம் பற்றிய வரலாற்றுக் குறிப்புகளை அறியலாம்.
# ஐரோவாசிய கொண்டலாத்தி

**யூரேசியா கொண்டலாத்தி** (*Upupa epops*) ஆசியா, ஐரோப்பா, ஆப்பிரிக்கக் கண்டங்களில் காணப்படும் வண்ணமிகு பறவை. இதன் கிரீடம் போன்ற இறகுத்தலை இதனை எளிதில் அடையாளம் காட்டும். பழுப்பு நிற உடலும் பளிச்சென்ற கருப்பு-வெள்ளை இறகுகளும் கீழ்நோக்கி வளைந்த அலகும் கொண்டது இப்பறவை.கொண்டலாத்தி குருவியை எழுத்தாணிக் குருவி, சாவல்குருவி, புளுக்கொத்தி, கொண்டை வளர்த்தி, கொண்டை உலர்த்தி, விசிறிக்கொண்டைக் குருவி என்றும் அழைப்பர். கட்டிடங்கள் மற்றும் பாறை இடுக்குகளில் இடையில் கூடு அமைத்து இனப்பெருக்கம் செய்யும் பறவை இது . இதன் அலகு நீண்டு இருப்பதால் இதனை மரங்கொத்தி என மக்கள் தவறாக கருதுவர். உண்மையில் இது மண்ணின் உள் வண்டுகளும், கரையான்களும் அமைக்கும் புற்றுகளில் தன் நீண்ட அலகினை நுழைத்து அவற்றின் இளம் பருவ புழுக்களை உணவாக உண்கின்றன. அழகான உருவத்தைக்கொண்ட இவை பூச்சிகளைக் கட்டுப்படுத்துவதில் பெரும் பங்காற்றுகிறது. இவையெல்லாம் இல்லாவிட்டால் பூச்சிகளுக்கு நடுவிலுள்ள இடைவெளியில்தான் நாம் வாழ்ந்து கொண்டிருப்போம்
# ஐரோவாசிய கொண்டலாத்தி

## துணையினங்கள்

இந்த இனத்தின் கீழ் 9 துணையினங்கள் உள்ளன.  
| துணைச்சிற்றினம் |  |  |  |
| --- | --- | --- | --- |
| *யு. எ. எப்பாசு*
<small>லின்னேயசு, 1758</small> | வடமேற்கு ஆப்பிரிக்கா, கேனரி தீவுகள், ஐரோப்பா, தென் மத்திய ரஷ்யா, வடமேற்கு சீனா, தெற்கு, வடமேற்கு இந்தியா | மாதிரியினம் |  |
| *யு. எ. மேஜர்*
<small>சி.எல். பிரிஹம்</small>, <small>1855</small> | தென்கிழக்கு ஆப்பிரிக்கா | மாதிரியினத்தை விட பெரியது, பெரிய அலகு, நீள அலகு, குறுகிய வால் பட்டை, சாம்பல் மேற்பகுதி |  |
| *யு. எ. செனெகேலென்சு*
<small>சுவைசன், 1913</small> | செனகல் முதல் ஐரோப்பா வரை | மாதிரியினத்தினை விட சிறியது, குட்டையான இறகுகள் |  |
| *யு. எ. வாய்பெலி*
<small>ரெய்ச்சன்நவ், 1913</small> | கேமரானலிருந்து தென் கென்யா | *யு. எ. சிலென்சிசு போன்றது, அடர் சிறகுகள் தோற்றம், வெள்ளை நிறம் இறக்கைகளில்* |  |
| *யு. எ. சத்துராட்டா*
<small>லோன்பெர்க், 1909</small> | ஜப்பான், சைப்பீரியாவிலிருந்து திபெத்து, தென் சீனா | மாதிரியினத்தினைப் போன்றது, சாம்பல் நிற மார்பு கூடு, வெளிறிய இளம்சிவப்பு |  |
| இலங்கை கொண்டலாத்தி *யு. எ. சிலென்சிசு*
<small>ரெய்ச்சன்பாச், 1853</small> | இந்திய துணைக்கண்டம் | மாதிரியினத்தினை விட சிறியது, அதிக செம்பழுப்பு நிறமுடையது, |  |
| *யு. எ. லாங்கிரோஸ்ட்ரிசு*
<small>ஜெர்டான், 1862</small> | தென்கிழக்கு ஆசியா | மாதிரியினத்தினை விட பெரியது, வெளிறிய நிறமுடையது | } |
# நாமக்கல் சட்டமன்றத் தொகுதி

**நாமக்கல் சட்டமன்றத் தொகுதி** (Namakkal Assembly constituency), நாமக்கல் மாவட்டத்தின் ஒரு சட்டமன்றதொகுதி ஆகும்.
# நாமக்கல் சட்டமன்றத் தொகுதி

## தொகுதியில் அடங்கியுள்ள பகுதிகள்

- நாமக்கல் வட்டம் (பகுதி) சர்க்கார் நாட்டாமங்கலம், அக்ரகார நாட்டாமங்கலம், கல்யாணி, அனந்தகிருஷ்ணராயசமுத்திரம், கெஜல்நாய்க்கன்பட்டி, பாச்சல், பிடாரிபட்டி, கடந்தப்பட்டி, ராமநாய்க்கன்பட்டி, கதிராநல்லூர், திருமலைப்பட்டி, கண்ணூர்பட்டி, பொடங்கம், தாத்தையங்கார்பட்டி, நவணி, லக்கபுரம், ஏளுர், தத்தாதிரிபுரம், தத்தாதிரிபுரம் கரடிப்பட்டி, கரடிப்பட்டி, தானத்தம்பட்டி, கரடிப்பட்டி, தானத்தம்பட்டி, அக்ரஹார உடுப்பம், கலங்காணி, காரைக்குறிச்சி, மின்னாம்பள்ளி, பொட்டணம் செல்லப்பம்பட்டி, தாளாம்பாடி, சர்க்கார் உடுப்பம், அணியார், சிலுவம்பட்டி, காதப்பள்ளி, பாப்பிநாய்க்கன்பட்டி, மரூர்பட்டி, வேட்டாம்பாடி, வீசாணம், நல்லிபாளையம் தும்மங்குறிச்சி, எர்ணாபுரம், தளிகை, நரவலூர் தொட்டிபாளையம், திண்டமங்கலம், கீரம்பூர், வள்ளிபுரம், பெரியப்பட்டி, கொண்டிசெட்டிப்பட்டி, நாமக்கல், வகுரம்பட்டி, லத்துவாடி, தொட்டிபட்டி, ராசாம்பாளையம், கோனூர், கீழ்சாத்தம்பூர், தோளுர், அணியாபுரம், பரளி, அரூர், ஆண்டாபுரம், அரசநத்தம், குமரிபாளையம், ஆரியூர், பேட்டைபாளையம், ராசிபாளையம் மற்றும் ஒருவந்தூர் கிராமங்கள்.  
நாமக்கல் (மாநகராட்சி), பெரியப்பட்டி (மக்கள் தொகை கணக்கெடுப்பு நகரம்) மற்றும் மோகனூர் (பேரூராட்சி).
# நாமக்கல் சட்டமன்றத் தொகுதி

## வெற்றி பெற்றவர்கள்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1951 | கே. வி. இராமசாமி | இந்திய பொதுவுடமைக் கட்சி | 29654 | 21.32 | எம். பி. பெரியசாமி | காங்கிரசு | 27602 | 19.84 |  |
| 1957 | பி. கொழந்தக் கவுண்டர்//எம். பி. பெரியசாமி | காங்கிரசு | 38977 | 30.18 | வி. காளியப்பன் | சுயேச்சை | 29575 | 22.9 |  |
| 1962 | எசு. சின்னையன் | காங்கிரசு | 26756 | 48.48 | கே. வி. இராசப்பன் | திமுக | 24937 | 45.18 |  |
| 1967 | மா. முத்துசாமி | திமுக | 39510 | 54.37 | வி. ஆர். கே. கவுண்டர் | காங்கிரசு | 31651 | 43.55 |  |
| 1971 | மு. பழனிவேலன் | திமுக | 39553 | 53.57 | காளியப்பன் | காங்கிரசு (ஸ்தாபன) | 30447 | 41.23 |  |
| 1977 | இரா. அருணாசலம் | அதிமுக | 31952 | 40.59 | வேலுச்சாமி | திமுக | 17215 | 21.87 |  |
| 1980 | இரா. அருணாசலம் | அதிமுக | 42850 | 51.78 | வேலுச்சாமி | திமுக | 38957 | 47.07 |  |
| 1984 | இரா. அருணாசலம் | அதிமுக | 58158 | 56.93 | வேலுச்சாமி | திமுக | 40868 | 40.01 |  |
| 1989 | வி. பி. துரைசாமி | திமுக | 41979 | 35.57 | ராசு | அதிமுக (ஜெயலலிதா) | 37636 | 31.89 |  |
| 1991 | சி. அன்பழகன் | அதிமுக | 79683 | 70.72 | மாயவன் | திமுக | 29788 | 26.44 |  |
| 1996 | க. வேல்சாமி | திமுக | 76860 | 62.15 | அன்பழகன் | அதிமுக | 38795 | 31.37 |  |
| 2001 | கு. ஜெயக்குமார் | காங்கிரசு | 67515 | 58.14 | அகிலன் | புதிய தமிழகம் | 38223 | 33.06 |  |
| 2006 | கு. ஜெயக்குமார் | காங்கிரசு | 61306 | -- | சாரதா | அதிமுக | 53207 | -- |  |
| 2011 | கே. பி. பி. பாஸ்கர் | அதிமுக | 95579 | -- | ஆர். தேவராசன் | கொமுக | 59724 | -- |  |
| 2016 | கே. பி. பி. பாஸ்கர் | அதிமுக | 89078 | --. | டாக்டர் ரா. செழியன் | காங்கிரஸ் | 75542 | -- |  |
| 2021 | பெ. இராமலிங்கம் | திமுக | 106494 | --. | கே. பி. பி. பாஸ்கர் | அதிமுக | 78633 | -- | } |  
- 1951ம் ஆண்டு இந்த தொகுதிக்கு இரு வேட்பாளர்கள் ஒதுக்கப்பட்டனர். எனவே முதல் இரு பிடித்த வேட்பாளர்களும் தேர்ந்தெடுக்கப்பட்டனர்.
- 1957ல் நாமக்கல் தொகுதியில் இருந்து ஒரு பொது வேட்பாளரும் ஒரு தாழ்த்தப்பட்ட வேட்பாளரும் தேர்ந்தெடுக்கப்பட்டனர். அதனால் தாழ்த்தப்பட்ட இன வேட்பாளர் அல்லாத வி. காளியப்பன் 2ம் இடம் பிடித்தாலும் மூன்றாம் இடம் பிடித்த தாழ்த்தப்பட்ட இன காங்கிரசு வேட்பாளர் எம். பி. பெரியசாமி 24240 (18.77%) சட்டமன்றத்துக்கு சென்றார்.
- 1962ல் நாமக்கல் தனி தொகுதியாகும்.
- 1989 ம் ஆண்டு நடைபெற்ற தேர்தலில் காங்கிரசின் வி. கே. ஆர். இராஜாராம் 28606 (24.24%) வாக்குகளும் அதிமுக-ஜானகி அணியை சார்ந்த எம். துரைராஜ் 7474 (6.33%) வாக்குகளும் பெற்றனர்.
- 2006 ம் ஆண்டு நடைபெற்ற தேர்தலில் தேமுதிகவின் அமுதா 22401 வாக்குகள் பெற்றார்.
- 1977- 2006 வரை தாழ்த்தப்பட்டவர்களுக்கான தனி தொகுதியாக இருந்த இத்தொகுதி தொகுதி மறுசீரமைப்பின் பின் 2010 முதல் பொது தொகுதியாக மாறியுள்ளது.
# அல்பெயர் எண்

எண்ணிக்கை அளவைக் குறிப்பிடுவது எண். அளவு காட்டாமல் மிகுதியைக் குறிப்பிடும் எண்ணுப்பெயர்களும் தமிழில் இருந்தன. அவற்றைத் தொல்காப்பியர் **'அல்பெயர் எண்**' என்று குறிப்பிடுகிறார்.
ஐ அம் பல் என வரும் இறுதி - எனபது அவர் நூற்பா (393)
# அல்பெயர் எண்

## எண்

நாம் 'ஏழு' என்று வழங்கும் எண் தொல்காப்பியர் காலத்தில் 'ஏழ்' என்று வழங்கப்பட்டது. 'ஏழ்' என்னும் சொல்லை அவர் புள்ளி மயங்கியலில் வைத்துப் புணர்ச்சிவிதி கூறுகிறார்.
ஏழன் உருபு (=ஏழாம் வேற்றுமை உருபு)-(388)
எழு கழஞ்சு (389)
எழுபஃது (390)
ஏழாயிரம் (391)
ஏழ் நூறாயிரம் (392)
ஏழ் தாமரை, ஏழாம்பல், ஏழ் வெள்ளம் (393)
ஏழகல் (394)
இப்படி ஏழ் எண்ணுக்கு 7 நூற்பாக்கள் வருகின்றன.
# அல்பெயர் எண்

## அல்பெயர் எண்

'ஐ'யில் முடியும் தாமரை, 'அம்'மில் முடியும் வெள்ளம், 'அல்'லில் முடியும் ஆம்பல் ஆகிய எண்ணுப்பெயர்கள் அளவிட முடியாத பேரெண்களைக் குறிப்பவை என்பது தொல்காப்பியம் தரும் விளக்கம்.
# அல்பெயர் எண்

## விளக்கம்

இதனைப் பத்தின் அடுக்காக எண்ணிப் பார்ப்பதும் முறையானதாகப் படுகிறது.
ஒன்று = 1
பத்து = 10
நூறு = 10<sup>2</sup>
ஆயிரம் = 10<sup>3</sup>
பத்தாயிரம் = 10<sup>4</sup>
நூறாயிரம் = 10<sup>5</sup>
பத்து நூறாயிரம் = 10<sup>6</sup>
கோடி = 10<sup>7</sup>
தாமரை (=கோடிகோடி) = 10<sup>14</sup>
வெள்ளம் (=கோடிதாமரை) = 10<sup>21</sup>ஆம்பல் (=கோடிவெள்ளம்) = 10<sup>28</sup>
# அல்பெயர் எண்

## பரிபாடலில் அல்பெயர் எண் (=செய்குறி ஈட்டம்)

இந்த எண்களைக் கீரந்தையார் பாடல் <small>(பரிபாடல் 2)</small> செய்குறி ஈட்டம் என்று குறிப்பிடுகிறது. இந்தப் பாடலில் கால ஊழியின் தொன்முறை விளக்கம் காட்டப்படுகிறது.
1. தொன்முறை இயற்கையின் பசும்பொன் உலகும், மண்ணும் பாழ்பட எழுந்த விசும்பின் ஊழி
1. கரு வளர்ந்த வானத்தில் உருவம் அறியப்படாத ஒன்றன் ஊழி
1. உந்துவளி கிளர்ந்த ஊழி
1. செந்தீச் சுடரிய ஊழி
1. பனியொடு தண்பெயல் தலைஇய ஊழி
1. மூழ்கிய வெள்ளத்தில் நிலம் மீண்டும் பீடுயர்பு தோன்றிய ஊழி
இந்த ஊழிக் காலங்கள் தோன்றுகையில் எந்த அளவு இடைவெளிக் காலம் நீண்டது என்பதற்கு அல்பெயர் அளவை எண்களும் அவற்றிற்குத் தரப்பட்டுள்ளன.
| வரிசை எண் | ஊழி | ஊழி தோன்றுவதற்கு எடுத்துக்கொண்ட காலம். (செய்குறி ஈட்ட அளவையில்) |  |
| --- | --- | --- | --- |
| 1 | பாழ்பட்டு விசும்பு எழுந்த ஊழி | நெய்தல் அளவு காலம் |  |
| 2 | விசும்பில் கரு வளந்த ஊழி | குவளை அளவு காலம் |  |
| 3 | வளி ஊழி | ஆம்பல் அளவு காலம் |  |
| 4 | தீ ஊழி | சங்கம் அளவு காலம் |  |
| 5 | பனிமழை ஊழி | கமலம் அளவு காலம் |  |
| 6 | நிலம் தோன்றிய ஊழி | வெள்ளம் அளவு காலம் | } |
# நால்வகை ஊழியெண்

எண்ணிக்கைகளை எண் என்கிறோம். தமிழ் உலகம் (தமிழ்மொழி) எண்ணிக்கையை 4 கோணங்களில் பார்த்திருக்கிறது. கடுவன் இள எயினனார் என்னும் புலவர் இறைவன் திருமாலைப் பாடியுள்ள பரிபாட்டில் (3-77முதல்) திருமாலின் பல பெருமைகள் பேசப்படுகின்றன. அவற்றுள் ஒன்று அவன் நால்வகை ஊழியெண்களாய் அவன் நவிலப்படுவது.
1 பாழ்  
2 கால்
3 பாகு
4 ஒன்று, இரண்டு, ... என்றெல்லாம் எண்ணிக்கொண்டு செல்லும் பாங்கு.
பாழ் = 0
கால் = 0.25
பாகு = 0.5
1, 2, ... என்று எண்ணிக்கொண்டே செல்லும் முடிவில்லாத பாங்கு.  
இதனை அறிவியல் கோணத்திலும் எண்ணிப்பார்க்க முடியும்.
1 வெம்மை அடங்கிக் கிடக்கும் பாழ்நிலை (விண்) ஊழி
2 விண் வெடித்து ஓடும் காற்றுஊழி
3 கால் வெம்மையும் தண்மையுமாய்ப் பாகுபட்ட ஊழி (தீ, நீர்)
4 எண்ணிக்கை உருவம் கொண்ட நிலை  
'பாழ் என, கால் என, பாகு என, ஒன்று என | இரண்டு என, மூன்று என, நான்கு என, ஐந்து என, | ஆறு என, ஏழ் என, எட்டு என, தொண்டு என | நால்வகை ஊழி எண் நவிற்றும் சிறப்பினை'
# திருப்பாலை

**திருப்பாலை** என்பது இந்தியா, தமிழ்நாடு, மதுரையின் வடக்கே உள்ள (கிராமப் பஞ்சாயத்துக்கு உட்பட்ட) ஒரு உட்கடைக் கிராமமாகும்; மதுரை (வடக்கு தாலுகா) வட்டத்தில் உள்ள ஒரு வருவாய் கிராமமாகும். 2011-இல் இதன் கிராமப் பஞ்சாயத்து கலைக்கப்பட்டு மதுரை மாநகராட்சியுடன் இணைக்கப்பட்டது. இங்கு முக்கியத் தொழிலாக விவசாயம் உள்ளது. சமயநல்லூர் சட்டமன்றத் தொகுதியைச் சேர்ந்தது மற்றும் மதுரை மக்களவைத் தொகுதியைச் சேர்ந்ததாகும். ஆன்மிக பேச்சாளர் திருமுருக கிருபானந்த வாரியார் அவர்களின் **கிருபாகரம்** இப்பகுதியில் அமைந்துள்ளது.
# திருப்பாலை

## கல்வி நிலையங்கள்

மதுரைப் புறநகர்பகுதியாகவும், மதுரைக்கு மிக அருகிலும் இந்த ஊர் இருப்பதால் இங்கு பல கல்வி நிறுவனங்கள் அமைந்துள்ளன.
- யாதவர் கல்லூரி
- இ. எம். ஜி. யாதவர் மகளிர் கல்லூரி
- வேதிக் மெட்ரிக்குலேஷன் பள்ளி
- ஜெயின் வித்யாலய பள்ளி முதலியவை இங்குள்ள சில முக்கியக் கல்வி நிறுவனங்கள் ஆகும்.
# திருப்பாலை

## அருகேவுள்ள வழிபாட்டுத் தலங்கள்

- திருப்பாலை கிருஷ்ணன் கோவில்
- மந்தையம்மன் கோவில்
- நொண்டிச்சாமி கோவில்
- திருவேங்கடமுடையன் திருக்கோயில்
- இஸ்கான் கிருஷ்ணன் கோவில்
- திருப்பாலை ஜூம்மா மசூதி
# நற்பிட்டிமுனை அம்பலத்தடிப் பிள்ளையார் ஆலயம்

**அம்பலத்தடிப் பிள்ளையார் ஆலயம்** கிழக்கிலங்கையின் தெற்கே கல்முனையிலிருந்து மேற்குப்புறமாக நற்பிட்டிமுனை எனும் கிராமத்தில் உள்ளது. தாழ்ந்த வயல் நிலங்கள் சூழ அதனிடையில் "நா" வடிவில் நீண்டிருக்கும் நிலப்பிரதேசம் என்பதால் அக்கிராமம் நாப்புட்டிமுனை என அழைக்கப்பட்டு பின் நற்பிட்டிமுனை எனத் திரிந்ததாகக் கூறுவர். இவ்வாலயம் கல்முனையிலிருந்து நற்பிட்டிமுனைக்குள் நுளையும் போது அதன் நுளைவாயிலில் உள்ளது. ஊர் எல்லையில் காவல் தெய்வமாக ஊரவர்கள் இப்பிள்ளையாரை வழிபடுகின்றனர்.
# நற்பிட்டிமுனை அம்பலத்தடிப் பிள்ளையார் ஆலயம்

## திருவிழா

ஆனி உத்தரத்துடன் முடிவடையும் பத்து நாட்கள் திருவிழாக்காலமாகும்.
# செம்பட்டியல்

**செம்பட்டியல்** அல்லது **சிவப்புப் பட்டியல்** (*Red list*) என்பது ஒரு உயிரியல் இனமானது அழிந்து போனதற்கான அல்லது அழிந்துபோவதற்கான அச்சுறுத்தலுக்கு ஆட்பட்டதற்கான நிலையை விளக்கும் ஒரு பட்டியலாகும். **பன்னாட்டு இயற்கைப் பாதுகாப்புச் சங்கம்** (*International Union for Conservation of Nature*) என்ற அமைப்பு வெளியிடும் இந்த **சிவப்புப் பட்டியல்** இனங்களின் வெவ்வேறு காப்பு நிலைகளை பட்டியலிடுகின்றது. இவற்றில் முக்கியமான பத்து நிலைகளாவன:
- இனஅழிவு நிகழ்ச்சியினால் அற்றுவிட்ட இனம் (EX)
- இயலிடத்தில் அற்றுவிட்ட இனம் (EW)
- மிக அருகிய இனம் (CR)
- அருகிய இனம் (EN)
- அழிவாய்ப்பு இனம் (VU)
- அச்சுறு நிலையை அண்மித்த இனம் (NT)
- தீவாய்ப்பு கவலை குறைந்த இனம் (LC)
- தரவுகள் போதாது (DD)
- மதிப்பீடு செய்யப்படாத இனம் (NE)
# செம்பட்டியல்

## சுருக்கங்கள்

| சுருக்கம் | விரிவு | கலைச்சொல் |  |
| --- | --- | --- | --- |
| EX | Extinct | அழிந்து போனவை, அற்றுவிட்ட இனம் |  |
| EW | Extinct in the Wild | இயலிடத்தில் அழிந்து போனவை, இயலிடத்தில் அற்றுவிட்ட இனம் |  |
| CR | Critically endangered | அச்சுறுத்தலுக்கு உள்ளானவை அல்லது பேரிடரிலுள்ளவை, மிக அருகிய இனம் |  |
| EN | Endangered | அருகிவருபவை, அருகிய இனம் |  |
| VU | Vulnerable | பாதுகாப்பற்றவை. அழிவாய்ப்புள்ள உயிரினங்கள், அழிவாய்ப்பு இனம் |  |
| NT | Near Threatened | அருகும் தருவாயில் உள்ளவை, அச்சுறு நிலையை அண்மித்த இனங்கள், அச்சுறு நிலையை அண்மித்த இனம் |  |
| LC | Least Concern | அழிந்து விடும் என்ற அச்சுறுநிலையற்றவை தீவாய்ப்பு கவலை குறைந்த இனம் |  |
| DD | Data Deficient | போதியளவு தரவுகள் பெறப்பட்டிருக்காத இனங்கள், தரவுகள் போதாது. |  |
| NE | Not evaluated | மதிப்பீடு செய்யப்படாத இனம் | } |  
, அருகிய இனம், அழிவாய்ப்பு இனம் என பன்னாட்டு இயற்கைப் பாதுகாப்புச் சங்கத்தினால் 2007 இல் சிவப்புப் பட்டியலில் இணைக்கப்பட்ட வெவ்வேறு குழுக்களைச் சேர்ந்த இனங்களின் சதவீதம்]]
# செம்பட்டியல்

## பதிப்புகள்

1991ஆம் ஆண்டிலிருந்து பல பதிப்புகள் வெளியிடப்பட்டுள்ளன:  
- பதிப்பு 1.0 (1991)
- பதிப்பு 2.0 (1992)
- பதிப்பு 2.1 (1993)
- பதிப்பு 2.2 (1994)
- பதிப்பு 2.3 (1994)
- பதிப்பு 3.0 (1999)
- பதிப்பு 3.1 (2001)
2001 முதல் அனைத்து புதிய பன்னாட்டு இயற்கை பாதுகாப்பு சங்கத்தின் மதிப்பீடுகளும் வகைகள் மற்றும் அளவுகோல் பதிப்பு 3.1ஐப் பயன்படுத்தியுள்ளன.
# மு. நல்லதம்பி

பண்டிதர் **மு. நல்லதம்பி** (13 செப்டம்பர் 1896 - 8 மே 1951) இலங்கையில் அறியப்பட்ட ஒரு தமிழ் அறிஞரும் புலவரும் ஆவார். இவர் நூற்றுக்கு மேற்பட்ட பாடல்களும் பிரபந்தங்களும் இயற்றியுள்ளனர். இலங்கையின் நாட்டுப்பண்ணைத் தமிழில் (சிறீ லங்கா தாயே) மொழிபெயர்த்தார். 1950ம் ஆண்டு இவரால் இலங்கையின் தேசிய கீதம் தமிழ் மொழிக்கு மொழி பெயர்க்கப்பட்டது. அன்றிலிருந்து இன்றுவரை இந்த மொழிபெயர்ப்பு இலங்கையில் தமிழ் பேசும் பிரதேசங்களில் படிக்கப்படுகின்றது. சமுதாய ஊழல்களைக் கண்டித்துப் பல பாடல்களை இவர் பாடியுள்ளார். இவரது ஆக்கத் தொகுப்புகளும் அவர் சார்ந்த பதிவுகளும் " முதுதமிழ்ப்புலவர் மு. நல்லதம்பி: படைப்புகளும் பதிவுகளும்" என்ற நூலாக இலங்கைத் தமிழியற் கழகத்தினரால் வெளியிடப்பட்டது.
# மு. நல்லதம்பி

## வாழ்க்கைக் குறிப்பு

இவர் யாழ்ப்பாண மாவட்டம், வட்டுக்கோட்டையில் சிந்துபுரம் என்ற கிராமத்தில் முருகுப் பிள்ளைக்கும் தங்கம்மையாருக்கம் புதல்வராகப் பிறந்தார். கொழும்பு ஆங்கில ஆசிரியர் பயிற்சிக் கல்லூரியில் இவர் கல்வி கற்ற போது அங்கு தமிழாசிரியராக விருந்த தென்கோவை, பண்டிதர் ச. கந்தையபிள்ளையிடம் இலக்கிய இலக்கணங்களைக் கற்றார். பின்னர் கொழும்பு சாகிரா கல்லூரியில் தமிழாசிரியராகப் பணியாற்றினார். 1940-ஆம் ஆண்டிலே தமிழ்நாடு திருநெல்வேலித் தமிழ்ச் சங்கத்தார் 'முதுதமிழ்ப் புலவர்' என்னும் பட்டம் வழங்கி இவரைக் கௌரவித்தனர். இலங்கைப் பல்கலைக்கழகத்திலே சில ஆண்டுகள் இவர் விரிவுரையாளராகப் பணியாற்றினார்.  
இவரது 'மணித்தாய் நாடும் மரதனோட்டமும்' என்ற நூல் மரதனோட்டக் கவிதைப்போட்டியில் முதற் பரிசைப் பெற்றது.
# மு. நல்லதம்பி

## தமிழில் இலங்கை நாட்டுப்பண்

இலங்கையின் நாட்டுப்பண் சிங்கள மொழியில் ஆனந்த சமரக்கோன் என்பவரால் 1940 ஆம் ஆண்டளவில் எழுதப்பட்டது. இதனை நல்லதம்பி சிறீ லங்கா தாயே என்ற தலைப்பில் 1950-ஆம் ஆண்டில் மொழிபெயர்த்தார். 1975-ஆம் ஆண்டு தேசிய பொதுக்கல்வித் தராதரப் பத்திர தமிழ்ப்பாடப் புத்தகத்தில் தேசிய கீதம் தமிழிற் பதியப்பட்டுள்ளது. 1975 தேசிய பொதுக்கல்வித்தராதரப் பரீட்சைக்கான - கர்நாடக சங்கீத பாடத்திட்டத்தின் படி - தேசிய கீதம் தமிழிற் கற்பிக்கப்பட்டுள்ளது. தமிழ் மொழிபெயர்ப்பை அதிகாரபூர்வமாக நீக்க அரசுத்தலைவர் மகிந்த இராசபக்ச தலைமையிலான அமைச்சரவை கலந்துரையாடல்களை டிசம்பர் 2010 இல் நிகழ்த்தியது. இதற்கு இலங்கை தமிழ் கட்சிகளின் எதிர்ப்பை அடுத்து தமிழ் மொழி தேசிய கீதத்தை நீக்கும் எண்ணம் தமக்கு இல்லை என இலங்கை அரசின் அமைச்சர் செனிவரத்ன ஊடகங்கள் மூலம் அறிவித்தார்.
# மு. நல்லதம்பி

## எழுதிய சில நூல்கள்

- மணித்தாய் நாடும் மரதனோட்டமும்
- மொழிப் பயிற்சி
- முது தமிழ்ப்புலவர் மு. நல்லதம்பி படைப்புகளும் பதிவுகளும்
# மு. நல்லதம்பி

## எழுதிய சில கவிதைகள்

- பாரதியார்
# திருவள்ளுவர் சிலை

**கன்னியாகுமரி திருவள்ளுவர் சிலை** (*Kanyakumari Thiruvalluvar Statue*) என்பது திருக்குறள் எழுதிய திருவள்ளுவருக்குத் தமிழக அரசு<nowiki/>குமரிக் கடலில், கடல் நடுவே, நீர் மட்டத்திலிருந்து 30 அடி உயரமுள்ள பாறை மீது அமைத்த 133 அடி உயரச் சிலை ஆகும். இந்தச் சிலை அமைக்கும் பணி 1990, செப்டம்பர் 6-இல் தொடங்கப்பட்டு 2000, சனவரி 1-இல் திறக்கப்பட்டது.
# திருவள்ளுவர் சிலை

## வரலாறு

நவீன சித்திரிப்பு]]
விவேகானந்தர் நினைவு மண்டபம் நிறுவிய ஏக்நாத் ரானடே அதனருகே உள்ள பாறையில் திருவள்ளுவருக்குச் சிலை வைக்கலாம் எனப் பரிந்துரைத்து முழுத் திட்டம், வரைபடம் மற்றும் மதிப்பீட்டை அப்போதைய முதல்வர் மு. கருணாநிதியிடம் கொடுத்தார். 1975-ஆம் ஆண்டு டிசம்பர் மாதத்தில் திருவள்ளுவர் சிலை அமைக்கத் திட்டமும் அறிவிக்கப்பட்டது. 1979-ஆம் ஆண்டு ஏப்ரல் மாதம் 15-ஆம் தேதி அப்போதைய ஆளுநர் பிரபுதாஸ் பட்வாரி, பிரதமர் மொரார்ஜி தேசாய் தலைமையில் எம்.ஜி.ஆர் கன்னியாகுமரியில் திருவள்ளுவர் சிலை அமைக்க அடிக்கல் நாட்டினார். 1990-91-இல் நிதிநிலையில் சிலை அமைப்பதற்காக நிதி ஒதுக்கீடு செய்யப்பட்டு, 1990 செப்டம்பர் 6 ஆம் நாள் சிலை அமைக்கும் பணியை மு. கருணாநிதி தொடங்கிவைத்தார். மாமல்லபுர அரசு கட்டட மற்றும் சிற்பக் கலைக் கல்லூரியின் முன்னாள் முதல்வர் முனைவர் கணபதி தலைமையில் சிலை செதுக்கும் பணி தொடங்கியது. ஆனால் சட்டமன்றத் தேர்தலுக்குப் பிறகு கட்டுமானப்பணி கிடப்பில் போடப்பட்டது. 1997 இல் மீண்டும் புத்துயிர் பெற்று பணி விரைவு படுத்தப்பட்டது. சிலை அமைக்க கற்களை எடுத்து செல்ல கொச்சியிலிருந்து ‘பாண்டூன்’ என்ற படகு ஒன்று வாங்கப்பட்டது. மொத்தம் 3,681 கற்கள் பயன்படுத்தி ஆதாரப் பீடம் அமைக்கப்பட்டது. முகம் 10 அடி உயரம், 40 அடி உயரத்தில் கழுத்து இடுப்பு பகுதிகள், 40 அடி உயரத்தில் இடுப்பு முதல் கால்பாதம் வரையும், கொண்டை பகுதி 5 அடியிலும் அமைக்கப்பட்டு திருவள்ளுவர் சிலை 133 அடி உயரத்தை எட்டியது. மொத்தம் 6.14 கோடி செலவில் பணியாளர்கள், சிற்பிகள், உதவியாளர்கள் மற்றும் மேற்பார்வையாளர் என 150 இக்கும் மேற்பட்டவர்கள் நாளொன்றிற்கு 16 மணி நேரம் உழைப்பில் உருவானது.  
சிலையின் இடுப்பு வளைவு சற்று சவாலாக இருந்தாலும் நவீன அறிவியல் துணையோடு வாஸ்துசாஸ்திரப்படி இதனை மர மாதிரி உருவாக்கி அதன் எடை மையத்தை அளந்து அதன் பின்னர் கட்டப்பட்டது. கன்னியாகுமாரி, அம்பாசமுத்திரம் மற்றும் சோழிங்கநல்லூர் என மூன்று சிலைக்கூடங்களில் பணிகள் நடைபெற்றன. அம்பாசமுத்திரத்திலிருந்து 5000 டன் எடை கொண்ட கற்களும், சோழிங்கநல்லூரிலிருந்து 2000 டன் தரமான கருங்கற்களும் வந்தன. 13 அடி நீளமும் 15 டன் எடையும் கொண்ட பெரிய கற்கள் மட்டும் 3,681 ஆகும் மற்றவை மூன்றிலிருந்து எட்டு டன் எடை கொண்டவை. காது, மூக்கு, கண், வாய், நெற்றி பகுதிகளுக்கான கற்கள் கையால் செதுக்கப்பட்ட ஒரே கற்களாகும். பனைமரமும், சவுக்கு மரமும், இரும்புக் கம்பிகளும், சாரங்கட்டப் பயன்பட்டன. மொத்தம் 18,000 சவுக்கு மரங்கள் இரண்டு சரக்குந்து கொள்ளளவு கொண்ட கயிற்றால் முழு சாரமும் கட்டப்பட்டது. இறுதியாக 2000 ஜனவரி 1-ஆம் தேதி அப்போதைய முதல்வர் மு. கருணாநிதி சிலையைத் திறந்து வைத்தார்.
சூரிய உதயத்தில்]]
# திருவள்ளுவர் சிலை

## சிலை அமைப்பு

- திருவள்ளுவர் சிலை பல கற்களைக் கொண்டு கட்டப்பட்ட பல மாடிக் கட்டடம் போன்ற அமைப்பு கொண்டதாகும். உலகில் இதுபோன்ற கருங்கற்களால் ஆன சிலை கிடையாது.
- சிலையினுள் 130 அடி உயரம் வரை வெற்றிடம் உள்ளது. இந்த வெற்றிடம் சிலையின் ஸ்திரத் தன்மையை உறுதிப்படுத்தும் நுட்பமுடையது. கல்லால் ஆன உத்திரங்களும், கட்டாயங்களும் பரவப்பட்டு சிலை எப்பக்கத்திலும் சாய்ந்து விடாது நேரே நிற்குமாறு உறுதி செய்யப்பட்டுள்ளது.
- பீடத்தின் 38 அடி உயரமானது திருக்குறளின் அறத்துப்பாலின் 38 அதிகாரங்களையும், பீடத்தின் மேல் நிற்கும் 95 அடி உயரச் சிலையானது திருக்குறளின் பொருள் மற்றும் இன்பத்துப்பாலின் 95 அதிகாரங்களையும் குறிப்பதாகத் திகழ்கின்றது.
- மண்டபத்தின் உட்புறச் சுவற்றில் ஒவ்வொரு அதிகாரத்திலிருந்து ஒரு குறள் வீதம் 133 குறட்பாக்கள் தமிழிலும் அவற்றுக்கு நிகராக ஆங்கில மொழி பெயர்ப்பிலும் பொறிக்கப்பட்டுள்ளன.
# திருவள்ளுவர் சிலை

## சிலையின் குறிப்புகள்

1. மொத்த சிலையின் உயரம் - 133 அடி
1. சிலையின் உயரம் - 95 அடி
1. பீடத்தின் உயரம் - 38 அடி
1. சிலையின் உருவாக்கம் - 3 டன் முதல் 8 டன் வரை எடையுள்ள 3681 கருங்கற்களைக் கொண்டு நிறுவப்பட்டுள்ளது.
1. சிலையின் மொத்த எடை - 7,000 டன்
1. சிலையின் எடை - 2,500 டன்
1. பீடத்தின் எடை - 1,500 டன்
1. பீடத்தைச் சுற்றி அமைந்துள்ள மண்டபத்தின் எடை - 3,000 டன்
# திருவள்ளுவர் சிலை

## சிலை அளவுகள்

1. முக உயரம் - 10 அடி
1. கொண்டை - 5 அடி
1. முகத்தின் நீளம் - 3 அடி
1. தோள்பட்டை அகலம் -30 அடி
1. கைத்தலம் - 10 அடி
1. உடம்பு (மார்பும் வயிறும்) - 30 அடி
1. இடுப்புக்குக் கீழ் தொடை மற்றும் கால் - 45 அடி
1. கையில் ஏந்திய திருக்குறள் ஏட்டின் நீளம் - 10 அடி
# திருவள்ளுவர் சிலை

## பராமரிப்பு

2004 டிசம்பர் 26 சுனாமியின் போதும் நிலநடுக்கத்தின் போதும் பாதிப்பின்றி இச்சிலை எதிர்கொண்டுள்ளது. உப்புக் காற்றிலிருந்து சிலையைப் பாதுகாக்க எப்போசைட் என்ற ரசாயனக் கலவை நான்காண்டுகளுக்கு ஒருமுறை பூச வேண்டும் என்று ஸ்தபதி கணபதி பரிந்துரைத்தார். மேலும் சிலை முழுவதும் படிந்துள்ள உப்பை உறிஞ்ச காகிதக்கூழ் பூசப்பட்டு உப்பு நீக்கப்பட்டு இச்சிலை பராமரிக்கப்படுகிறது. இவ்வகையில் நான்காவது புதுப்பிக்கும் பணி 2017 அக்டோபர் 15 ஆம் நாள் நிறைவுபெற்றது.
# கத்திப்பாரா சந்திப்பு

**கத்திப்பாரா சந்திப்பு**, சென்னை மாநகராட்சியின் ஒரு முக்கிய சாலைச் சந்திப்பு ஆகும்.
# கத்திப்பாரா சந்திப்பு

## அமைவிடம்

இது ஆலந்தூரில், கிண்டிக்கு தெற்கே அமைந்திருக்கிறது. இது ஜி.எஸ்.டி சாலை (தேசிய நெடுஞ்சாலை 45), உள் வட்ட சாலை, அண்ணா சாலை மற்றும் பூந்தமல்லி சாலை ஆகிய இடைவெட்டுச் சந்திகளை இணைக்கிறது.
# கத்திப்பாரா சந்திப்பு

## குறிப்பு

கத்திப்பாரா சந்திப்பு, ஒரு மிகப் பெரிய இரட்டை அடுக்கு பல்தளச்சாலை மற்றும் இடைமாற்றுச்சந்தி ஆகும். இந்த சுற்றுச்சந்தியில் இந்தியாவின் முதல் பிரதமர் ஜவகர்லால் நேருவின் சிலை அமைந்திருக்கின்றது.
# கத்திப்பாரா சந்திப்பு

## திறப்பு

ஜி.எஸ்.டி சாலையையும் (NH 45), உள் வட்ட சாலையையும் இணைக்கும் முக்கிய வழி, 9 ஏப்ரல் 2008 அன்று திறந்து வைக்கப்பட்டது. இது முழுமையாக கட்டப்பட்டு, 26 அக்டோபர் 2008 இல் தீபாவளி பரிசாக சென்னை மக்களுக்கு, அன்றைய முதலமைச்சரால் மு. கருணாநிதியால் இந்திய சீர் நேரம் காலை 9:00 மணியளவில் திறந்து வைக்கப்பட்டது.
# குழுவிவாதம்

**குழுவிவாதம்** என்பது மனித வாழ்வில் தவிர்க்க இயலாத ஒன்றாக மாறிவிட்டது. எங்கு பார்த்தாலும் எதற்கெடுத்தாலும் குழுவிவாதங்கள் நடைபெறுவதை நாம் தினசரி வாழ்வில் பார்த்துக் கொண்டிருக்கிறோம். குழுவிவாதத்தை அதன் நோக்கத்தின் அடிப்படையில் பல வகைகளாக பிரிக்கலாம். அதில் சில பின்வருமாறு -சந்திப்பு , கருத்தரங்கம் , குழுவிவாதம் , கருத்துப்பட்டறை மற்றும் பல. பல திறமைகளை வெளிக்கொண்டுவரும் குழுவிவாதத்தைப் பற்றி இக்கட்டுரையில் காண்போம்.
# குழுவிவாதம்

## குழுவிவாதத்தின் முக்கிய நோக்கம்

குழுவிவாதத்தில் மூன்று நபர்கள் வரை பங்கேற்கலாம். முதல் கட்டமாக நேரடி சந்திப்பு நிகழ்கிறது. குழுவிவாதத்தின் முக்கிய நோக்கமே முடிவுகள் எடுப்பது மற்றும் பிரச்சனைகளுக்குத் தீர்வு காண்பதாகும். நேர்முகத்தேர்வில் குழுவிவாதம் முக்கியப் பங்கு வகிக்கிறது. ஏனெனில் குழுவிவாதத்தின் மூலம் ஒரு நபரின் குணாதிசயங்களை தெரிந்து கொள்ளலாம். குழுவிவாதம் இறுதிகட்ட நேர்முகத்தேர்விற்கு செல்வதற்கு சுலபமான வழிவகுக்கிறது. முக்கியமாக மாணவர் சேர்க்கை மற்றும்துநலப்பணியில் ஈடுபடுபவர்களுக்கு ஒரு வரமாக இருக்கிறது.
# குழுவிவாதம்

## குழுவிவாதத்தின் பலன்கள்

குழுவிவாதத்தை அறிமுகப்படுத்தி அதை பிரபலப்படுத்திய பெருமை இந்திய ஆயுதப்படையையே சேரும். இந்திய ஆயுதப்படை குழுவிவாதத்தை அதிகாரிகள் சேர்க்கைக்காக பயன்படுத்தியது. அன்றைய தினத்திலிருந்து , குழுவிவாதம் மற்றபிற துறைகளிலும் பயன்படுத்தப்பட்டது. ஏனென்றால் குழுவிவாதத்தை நடைமுறைப்படுத்துவது மிகவும் சுலபம் மற்றும் மிகக்குறைந்த பணச்செலவு , நேரச்செலவுமாகும். புகழ்வாய்ந்த நிறுவன மேலாண்மை கல்லூரிகள் மாணவ ஃ மாணவியரை கல்லூரியில் படித்துவரும் சமயத்திலேயே குழுவிவாதத்தில் கலந்து கொள்வதற்கு பயிற்சி அளிக்கிறது. அதற்கு அடுத்த படியாகவே மாணவஃமாணவியரை நேர்முகத் தேர்விற்கு செல்கிறார்கள். குழுவிவாதத்தைப் பற்றிய கருத்து ஒன்றும் உலவி வருகிறது. அது என்னவெனில் குழுவிவாதம் நேர்முகத்தேர்விற்கு வரும் நபரை வடிகட்டிவிடும் ஒரு சாதனம் என்றும் சொல்லப்பட்டு வருகிறது. ஆனால் குழுவிவாதத்தில் பங்குபெறுபவர் நேர்முகத் தேர்வின் இறுதிகட்டத்திற்கு செல்லலாம்.
# குழுவிவாதம்

## குழுவிவாத செயல்முறை

குழுவிவாதம் ஆட்களை தேர்ந்தெடுப்பதற்காக நேர்முகத் தேர்வில் புகுத்தப்பட்ட ஒரு பகுதி. குழுவிவாதத்தில் பங்கேற்பாளர்களுக்கு ஒரு தலைப்பு கொடுக்கப்பட்டு விவாதிக்கப்படுகிறது. ஒவ்வொரு குழுவும் எட்டு முதல் பத்து நபர்களாகப் பிரிக்கப்பட்டு கொடுக்கப்பட்ட தலைப்பில் 20 முதல் 30 நிமிடம் வரை விவாதிக்க அனுமதி அளிக்கப்படுகிறது. குழு விவாத உறுப்பினர்கள் இடவசதியைப் பொறுத்து வட்டமாகவே, சதுர வடிவிலோ அல்லது '' வடிவத்தில் அமர்ந்து கொள்வார்கள். தேர்வுக்குழு உறுப்பினர்களும் குழுவிவாத உறுப்பினர்களோடு அமர்ந்திருப்பார்கள். தொழில் நுட்பத்துறை வல்லுநர்கள் மற்றும் மனிதவள வல்லுநர்கள் தேர்வுக்குழுவில் இடம் வகிப்பார்கள். தேர்வுக்குழு உறுப்பினர்கள் குழுவிவாதத்தை நேரடியாகவோ அல்லது மறைமுகமாகவோ கண்காணிக்கலாம். சில சமயங்களில் குழுவிவாதத்திற்கு முன்பே தலைப்புக் கொடுக்கப்பட்டு குழு உறுப்பினர்களுக்கிடையில் ஆலோசனை செய்யப்படும், ஒவ்வொரு உறுப்பினரும் அவரவர் கருத்துகளை வெளிப்படுத்த வேண்டும். விவாதம் காலவரையறை மீறுதல் கூடாது. குழு விவாதத்தில் ஒவ்வொரு உறுப்பினரின் தகுதி, திறமை, பொறுப்புணர்ச்சி, தலைமைப் பண்புகள் இன்னும் பிற குணாதிசயங்கள் சோதிக்கப்படுகிறது.
# குழுவிவாதம்

## குழுவிவாதத்தின் தேர்வு முறை

குழுவிவாதத்தில் தேர்ந்தெடுக்கப்படுபவர்கள் கீழ்க்கண்ட மதிப்பீட்டின் அடிப்படையில் தேர்ந்தெடுக்கப்படுகின்றனர்.அறிவுத்திறன், கருத்துப் பரிமாற்றத்திறன், கூட்டு திறன் மற்றும் தலைமைப் பண்புகள், நாட்டு நடப்பு, பொது அறிவு மற்றும் பிரச்சனைகளைப் கையாளும் முறை அறிவுத்திறனில் சோதிக்கப்படுகிறது. கருத்துப்பரிமாற்றத்திறனில் பேச்சு, நடை, மொழி, உச்சரிப்பு, சொற்தேர்வுகள் ஆகியவை சோதிக்கப்படுகிறது. கூட்டுத் திறனில் மற்ற உறுப்பினர்களுடனான உறவு, பழகும் விதம் ஆகியவை சோதிக்கப்படுகிறது. தலைமைப் பண்புகளான காலத்தை சரியாக செலவிடுதல், முடிவுகள் எடுத்தல், பொறுப்பு ஆகியவை மிக முக்கியமான ஒன்று.
குழுவிவாதம், நேர்முகத் தேர்வு ஆகியவற்றில் மிகவும் முக்கியமான ஒன்று மென்கலை. இதில் குழுவிவாதத்தில் பங்கு பெறுபவருடைய முக பாவனை, கை அசைவு, நிற்கும் விதம், கருத்தை பரிமாற்றம் செய்வதற்காக அவர் பயன்படுத்தும் சில சைகைகள் ஆகியவையும் கவனிக்கப்படுகிறது. ஆடைகளை தேர்வு செய்வதும் மிக அவசியம். நிறம், உடலமைப்பிற்கு பொருத்தமான ஆடையை தேர்வு செய்து அணியலாம்.
# குழுவிவாதம்

## குழுவிவாதத்தின் வெற்றி, தோல்வி

குழுவிவாதத்தில் தோல்வி அடைவதற்கான சில காரணங்கள் போதிய அறிவு இல்லாமை, கருத்துகளை வெளிப்படுத்துவதில் சிரமம், தன்னம்பிக்கை இல்லாமை ஆகியனவாகும்.
மிகுந்த ஈடுபாடுடன், முழு நம்பிக்கையுடன், தகுதியின் மேல் நம்பிக்கை வைத்து, திறமையை மனதில் கொண்டு, கருத்துகளை தெளிவுற வெளிப்படுத்தினால் வெற்றி நிச்சயம்.
# குழுவிவாதம்

## முடிவுரை

இயல்பாகவே மனிதனுக்கு வெற்றியின் மேல் அதிக ஆசை உண்டு. குழுவிவாதமே நேர்முகத் தேர்விற்கு அடிப்படை. குழுவிவாதத்தில் வெற்றியடைந்துவிட்டால் நேர்முகத்தேர்வில் வெற்றி என்பது உறுதி.
# கிறித்தவ தமிழ் இலக்கியம்

கிறித்தவம் தொடர்பான தமிழ் இலக்கியங்கள் **கிறித்தவ தமிழ் இலக்கியங்கள்** எனப்படும். கிறித்தவ சமய பின்புலம் கொண்டோர் ஆக்கிய இதர ஆக்கங்களும் கிறித்தவ தமிழ் இலக்கியமாக வகைப்படுத்தப்படுவதுண்டு. பதினைந்தாம் நூற்றாண்டின் இறுதி தொடங்கி கிறித்தவ அறிமுகம் தமிழ்நாட்டிலும், ஈழத்திலும் நிகழ்கிறது. இதைத் தொடர்ந்து தமிழ்நாடும், ஈழமும் கிறித்தவ ஐரோப்பியரின் குடியேற்றவாத ஆட்சிக்கு உட்படுகின்றன. இக்காலத்தில் சாதிக் கொடுமை, சலுகைகள், சமய ஈடுபாடு போன்ற பல காரணங்களால் தமிழர்கள் பலர் கிறித்தவ சமயத்துக்கு மதம் மாறினர்.  
கிறித்தவ தமிழ் இலக்கியத்தில் ஒரு குறிப்பிடத்தக்க பகுதி ஐரோப்பியர்களின் தமிழ்ப் பணிகள் ஆகும். சமயத்தைப் பரப்ப அவர்கள் தமிழை கற்றனர். அச்சுப் பணி, அகராதித் தொகுப்பு, மொழிப் பெயர்ப்பு, பேச்சு இலக்கணத் தொகுப்பு, உரைநடை விருத்தி, இலக்கியப் பங்களிப்பு என பல வழிகளில் இவர்கள் பங்களிப்பைச் செய்துள்ளார்கள்.
# இண்டர்நெட் எக்ஸ்ப்ளோரர் 8

இண்டர்நெட் எக்ஸ்ப்ளோரர் 8 (Windows Internet Explorer 8) (சுருக்கமாக **IE8** ) என்பது இண்டர்நெட் எக்ஸ்ப்ளோரர் (Internet Explorer) உலாவி வரிசையில் மைக்ரோசாப்ட் நிறுவனத்தால் உருவாக்கப்பட்ட சமீபத்திய வலை உலாவி ஆகும். இந்த உலாவியானது, விண்டோஸ் XP, விண்டோஸ் சர்வர் 2003 (Windows Server 2003), விண்டோஸ் விஸ்டா (Windows Vista), விண்டோஸ் சர்வர் 2008 (Windows Server ) மற்றும் விண்டோஸ் 7 (Windows 7) ஆகிய இயக்க முறைமைகளுக்காக 2009 ஆம் ஆண்டு மார்ச் 19 அன்று வெளியிடப்பட்டது. 32-பிட் மற்றும் 64-பிட் ஆகிய இரண்டு கட்டமைப்புகளிலும் கிடைக்கின்றன. இது 2006 ஆம் ஆண்டில் வெளியான இண்டர்நெட் எக்ஸ்ப்ளோரர் 7 (Internet Explorer 7) இன் வழித்தோன்றல் ஆகும். மேலும் இது ஐரோப்பா தவிர மற்ற இடங்களில் விண்டோஸ் 7 மற்றும் விண்டோஸ் சர்வர் 2008 R2 ஆகிய இயக்க முறைமைகளுக்கான இயல்புநிலை உலாவியாகும். 2010 ஆம் ஆண்டு ஜனவரியில், IE8 இன் உலகளாவிய சந்தை மதிப்பின் வரம்பு 22 இலிருந்து 25 சதவீதமாக மதிப்பிடப்படுகின்றது.  
மைக்ரோசாஃப்டின் கருத்துப்படி, பாதுகாப்பு, எளிமையான பயன்பாடு மற்றும் RSS, அடுக்கு நடை தாள்கள் மற்றும் அஜாக்ஸ் (Ajax) ஆதரவு ஆகியவற்றில் மேம்பாடு ஆகியவை இண்டர்நெட் எக்ஸ்ப்ளோரர் 8 க்கான முன்னுரிமைகளாக இருந்தன.